**ÉNEK-ZENE**

**A változat**

„A zene az élet szépségét, s ami benne érték, azt mind meghatványozza.”

Kodály Zoltán

Az ének-zene tantárgy tanításának legfőbb céljai megismertetni a gyermekeket az éneklés és a zenélés örömével, valamint kulcsokat adni számukra a zene élményt nyújtó megismeréséhez, megértéséhez és élvezetéhez. Ezeknek a céloknak az elérését segíti a kiválasztott repertoár.

Az iskolai ének-zene tanulás várt eredménye: a zenei gyakorlat és a zenehallgatás során a tanulók széles körű élményeket szereznek, amely segíti őket eligazodni a körülöttük lévő sokszínű zenei világban.

Az iskolai zenepedagógiai munka Kodály Zoltán alapelveire épül, az aktív éneklést és zenélést szorgalmazza, tradicionális népzenén és igényes műzenén alapul. A zenei hallásfejlesztés a relatív szolmizáció segítségével történik. A klasszikus remekművek értő befogadása fejleszti az érzelmi intelligenciát.

A kerettantervben feltüntetett anyagon keresztül a tanulók megismerik népzenénk és más népek zenéje, nemzeti zenei kultúránk és a klasszikus zene, a jazz, valamint a populáris műfajok igényes szemelvényeit. A zenepedagógiai munka a tanulók részben az iskolában, részben az iskolán kívül szerzett zenei tapasztalataira, zenei élményeire, illetve adott esetben zenei gyakorlatára épül, s ezáltal ösztönzi őket énekkarokban és házi zenélésben való aktív részvételre.

Az iskolai ének-zene óra elsősorban nem ismeretszerzésre való, hanem a pozitív zenei élmények és gyakorlati tapasztalatok megszerzésére.

Az ének-zene tanítása során a fejlesztési célok nem válnak szét élesen órakeretre, tananyagegységekre. A megjelölt órakeretek a tevékenységek egymáshoz viszonyított arányát jelölik. Minden órán sor kerül éneklésre, folyik a növendékek zenei generatív készségének fejlesztése, zenét hallgatnak. Ezt segíti a minden órán megjelenő felismerő kottaolvasás és a befogadói kompetenciák fejlesztése. A fejlesztési célok a tanítás során mindig az előző ismeretanyagra, elért fejlesztésre építve, komplex módon jelennek meg.

Az imádság egyik legkifejezőbb módja az éneklés. A katolikus iskolákban kiemelkedően fontos szerepe van az énekes imádságoknak. A gyermekeknek meg kell ismerniük, meg kell tanulniuk az iskolai liturgiák és a misék énekes anyagát ahhoz, hogy a liturgikus cselekményeknek ne szemlélői, hanem szereplői, átélői legyenek

A tantárgy fejlesztési céljai a következők:

 *Zenei reprodukció*

 Éneklés

* Az iskolai ének-zenei nevelés elsődleges élményforrása a közös éneklés és az elmélyült zenehallgatás. Az ének-zene órán tanult zenei anyag egy részét énekléssel és kreatív zenei gyakorlatokkal készítik elő, illetve sajátítják el.
* Az énekórai műhelymunkát kórus egészíti ki, amely közösségformáló erőt képvisel. Cél, hogy a kóruséneklés örömét a tanulók a hétköznapok számos területén megoszthassák másokkal. (Pl. közös éneklés a kirándulásokon, baráti összejöveteleken, közösségi alkalmakon, saját koncertek szervezése hozzátartozóknak, ismerősöknek.)
* Az énekes anyag egy része mindvégig a magyar népdal marad, a 3. osztálytól kezdve a klasszikus zenei szemelvények száma növekszik, s a 7. osztálytól kezdve kiegészül a jazz és az igényes populáris zene válogatott szemelvényeivel – elsősorban a befogadói hozzáállás különbségeinek érzékeltetése és a zenei minőség iránti érzékenység fejlesztése céljából, amely műfaji határoktól függetlenül értelmezhető.
* A katolikus iskolákban az énekes anyag havi egy egyházi énekkel, népénekkel, könnyen énekelhető gregorián dallammal kell, hogy bővüljön. Ezek elosztása követi az egyházi év ünnepeit. Mivel a liturgikus alkalmakkor (iskolamiséken, osztálymiséken, paraliturgikus cselekményeken) állandóan használatban is vannak, így a magasabb osztályokba lépve ez a repertoár egyre bővül, miközben ismétlődik is.

 Generatív és kreatív készségek fejlesztése

* A generatív – létrehozó, alkotó – készségek és képességek fejlesztésének célja, hogy a tanulók a megszerzett zenei tapasztalatokat alkalmazni tudják és azokkal képesek legyenek újat alkotni. A generatív tevékenységek, amelyek a kreativitás fejlesztése szempontjából nélkülözhetetlenek, fejlesztik a tanulók zenei érzékét, zeneértését és összpontosító képességét. Segítik őket a zene elemeinek önálló és magabiztos használatában, fejlesztik a tanulók önkifejező képességét, ötletgazdagságát, kreativitását és zenei fantáziáját.
* A generatív zenei tevékenységek a tanítás legkülönbözőbb témáihoz és fázisaihoz kapcsolódhatnak, s bennük a játékos alkotói munka öröme érvényesül. A generatív tevékenységet mindenkor megelőzi a zenei alkotóelemek (pl. ritmus, dallam, polifónia, harmónia, forma) vagy egy adott zenei stílushoz kapcsolódó zenei jelenségek (pl. a klasszika formaérzéke) megismerése az aktív zenélésen keresztül.

 Felismerő kottaolvasás

* A kottaolvasás a zene értésének eszköze, általa olyan kódrendszer kulcsát kaphatják meg a tanulók, amely segíti őket abban, hogy eligazodjanak a zenei tartalmakban. A zenével való ismerkedés kezdeti szakaszában a felismerő kottaolvasás képessége a zeneértés alapozza meg. Az önálló zenélésben nélkülözhetetlen eszközzé válik.
* Az ötvonalas kottaképet a gyerekek látják már akkor is, mikor a jelrendszereket még nem tudják megfejteni. A tanulók a felismerő kottaolvasás segítségével egyre több zenei jelenséget képesek jelrendszerről felismerni. A kottaolvasás nem cél, hanem eszköz az iskolai zenetanulás folyamatában.
* A felismerő kottaolvasáshoz kapcsolódó zenei ismeretek tanítása soha nem elvontan, hanem az énekes és hangzó zenei anyaghoz kapcsolódóan történik. A népdalokból vett zenei fordulatokat felhasználják a ritmikai, metrikai és dallami elemek tudatosítására, formájuk megismerése pedig segít a formaérzék fejlesztésében. Az elemző megközelítés helyett válasszák a műfaji meghatározást, találják meg az élethelyzet, az érzelmi kifejezés, az esztétikai szépség személyes kapcsolódási pontjait. A népdalok szövegének értelmezése rávilágít a népdalok gazdag szimbolikájára, megvilágítja a magyar szókincs gazdagságát. A népdalok nem a felismerő kottaolvasás gyakorlópéldái. Csak akkor kell szolmizáltatni, ha az a szebb, tisztább megszólaltatást segíti.

 *Zenei befogadás*

 Befogadói kompetenciák fejlesztése

* A befogadói kompetenciák fejlesztése a zenehallgatás anyagának mélyreható megismerését segíti elő. A befogadói kompetenciák fejlesztése során az érzelmi és intellektuális befogadás egyensúlyának kell érvényesülnie. A befogadói kompetenciák fejlesztésével megalapozható a tanulók zenehallgatói magatartása, akik a zenehallgatás során olyan élményeket – minél többféle és valóságos zenei tapasztalatokat – szereznek a hallgatott zenéről, amelyek hatására egyre inkább különbséget tudnak tenni az elmélyült zenehallgatás (vagyis a zene befogadása) és a háttérzene fogyasztása között.
* Csend és teljes figyelem nélkül nem jön létre élményt adó zenei befogadás. A művészi értékű zene befogadójává csak az a tanuló válik, aki teljes figyelmét képes a hallott zene felé irányítani. A befogadói kompetencia fejlesztése éppen ezért részben a figyelem készségének kialakítása és folyamatos erősítése felé irányul. Az alsó tagozatban a gyermek a játékos tevékenység során képes leginkább az elmélyült figyelemre. Az alsóbb osztályokban a mozgás és az éneklés szorosan összekapcsolódik. A mozgás és a zenei élmény kapcsolata lehetőséget ad a zenei jelenségek megéreztetésére és megértésére, a zenei készségek elmélyítésére is.
* Rendszeres zenehallgatás. A zeneművek zenei és zenén kívüli tartalmának, üzenetének megértéséhez szükség van a zenei élmények rendszeres biztosítására: minden órán legyen zenehallgatás, amely az élmény (örömszerző) funkción túl alapját adja a generatív készségek formálódásának, hiszen a generativitás a sokrétű zenei élményből fejlődik ki.
* Adekvát befogadói attitűd. A zenehallgatási anyag értő befogadását segíti az adekvát befogadói attitűd kialakítása, azaz fontos, hogy a tanulók kellő nyitottsággal forduljanak a hallgatott zene felé. A nyitott befogadói attitűd támogatja a zenei hatás megfelelő megélését, így segíti a zene különböző megnyilvánulásainak, például funkciójának, stílusának és műfajának pontos értelmezését, elfogadását és pozitív értékelését.
* A befogadói kompetencia fejlesztését segíti elő elsősorban a zenében rejlő gesztusok, karakterek, érzelmek, hangulatok érzékelésének és átérzésének képessége, másodsorban pedig a biztos és differenciált hallási képesség (ritmus-, dallam- és hangszínérzék) és a zenei memória. Ezeket rendszeres és nagy mennyiségű énekléssel és a generatív készségek más fejlesztő gyakorlataival lehet kialakítani.
* A zeneelméleti és zenetörténeti alapismeretek minden esetben azenei befogadást segítik, az elméleti és a lexikális adatok közül elsősorban a kiválasztott művel kapcsolódókkal kell foglalkozni. A lényegláttatásnak és az életszerűségnek minden esetben kulcsszerepet kell kapnia, ezért teljes mértékben mellőzendő az öncélú adatközlés és a nagy mennyiségű szöveges memorizálás. Egy szerzői életrajz ismertetésében például nem az önmagukban semmitmondó dátumok és a tartózkodási helyek felsorolása és visszakérdezése, hanem a szerző személyiségének bemutatása, művészi és emberi élethelyzeteinek, a környezetével való kölcsönhatásának, problémáinak, sorsfordulatainak átéreztetése, és mindennek művészetére gyakorolt hatása az elsődleges feladat. Ezt helyenként megtámogathatják a jól megválasztott tényadatok (dátumok, helyszínek), mindenkor kisegítő, tájékozódást könnyítő jelleggel. Ugyanez érvényes az elméleti ismeretekre: a formatan, az összhangzattan vagy a szolmizáció alapinformációi csak akkor válnak hasznossá, ha zenei érzetekhez kapcsolódnak, ha eszköztáruk felhasználása segít a gyerekeknek átérezni a zenei jelenségeket.

Zenehallgatás

* A rendszeres és figyelmes zenehallgatás a tanulók zene iránti fogékonyságát és zenei ízlését formálja.
* A zenehallgatási anyag kiválasztásakor a zenei teljességre kell törekedni. Lehetőleg teljes műveket hallgassanak meg, hiszen a tanulók befogadói kompetenciáját, s elsősorban zenei formaérzékét a teljes kompozíciók bemutatása fejleszti. A műalkotás egészéről kell benyomást szerezniük, mielőtt a részletekre irányítják a figyelmüket. Miközben a figyelem irányítása bizonyos jelentéstartalmak megvilágítása érdekében fontos, fokozottan kell figyelni arra, hogy a szempontok ne tereljék el a tanulók figyelmét a mű egészének élményszerű befogadásáról.
* Az első hat osztályban nem kronológiai rendbe szervezve ismertetjük meg a tanulókat a zeneművekkel, hanem az életkori sajátosságok gondos figyelembevételével a kétéves ciklusok mindegyikében a zeneirodalom, a zenei stílusok és műfajok teljes spektrumából válogatunk. Az általános iskola utolsó két osztályában sor kerülhet kronologikus rendszerezésre, de csak az ismeretközlés szintjén. A 6 és 8 osztályos gimnáziumban a zenei stíluskorszakok tudatosítása csak a 9–10. osztály tantervének feladata.
* Zenehallgatásnál – figyelve a ma felnövő generációk vizuális igényére – törekedjünk DVD-n elérhető koncertfelvételek bemutatására is.
* Az iskolai zenehallgatás célja nem lehet minden remekmű s az összes zenei műfaj megismertetése, sokkal fontosabb a befogadói kompetenciák fejlesztése és a zenehallgatás igényének kialakítása, amely biztosítja az egész életen át tartó zenei érdeklődést. Bízniuk kell abban, hogy a meg nem ismert műveket a tanulók életük folyamán megismerik, amennyiben kialakították bennük az igényt az értékes művek hallgatására.
* Az iskolai zenehallgatás mellett keresni kell a lehetőséget az élő zenehallgatásra, a rendszeres hangverseny-látogatásra, és ösztönözni a tanulókat a zenei információk gyűjtésére. Fontos szempont, hogy a hangversenyek kifejezetten az adott korcsoporthoz szóljanak. Rendkívül fontos, hogy a hangverseny legyen előkészített, az órákon a tanulók ismerjenek meg néhány zenei témát, a művek kontextusát, majd az azt követő alkalommal beszélgetéssel segítsük az élmények feldolgozását.

*Tárgyi feltételek*

* + Szaktanterem pianínóval vagy zongorával
	+ Megfelelő nagyságú tér a mozgáshoz, énekes játékokhoz
	+ Megfelelő terem a kórusmunkához
	+ Ötvonalas tábla
	+ Mágneses tábla
	+ Ritmushangszerek
	+ Jó minőségű CD- és DVD-lejátszó, erősítő, hangszórók
	+ Számítógép internetkapcsolattal
	+ Hangtár, hozzáférhető hanganyag

**5–8. évfolyam**

A következő fejlesztési célokat segíti az ének-zene tantárgy kerettanterve: erkölcsi nevelés, nemzeti öntudat és hazafias nevelés, állampolgárságra, demokráciára nevelés, az önismeret és a társas kultúra fejlesztése, a testi és lelki egészségre nevelés, felelősségvállalás másokért és önkéntesség, médiatudatosságra nevelés, a tanulás tanítása. A kulcskompetenciák tekintetében az esztétikai – művészeti tudatosság és kifejezőképesség, anyanyelvi kommunikáció, idegen nyelvi kommunikáció, digitális kompetencia, szociális és állampolgári, a hatékony, önálló tanulás kompetenciája fejlesztéséhez is hozzájárul.

*Fejlesztési célok*

 Reprodukció. Az éneklésre épülő tanítás első lépéseként a tanulókban az éneklés örömének és helyes szokásainak kialakítása játszotta a fő szerepet. Ebben az életkorban már az éneklés tisztasága, kifejező ereje, a zenei stílusnak megfelelő előadásmód, a kommunikatív muzikalitás kialakítása kerül a fejlesztés középpontjába. A magyar és más népek zenéje továbbra is jelen van az énekes anyagban, azonban a hangsúly folyamatosan eltolódik a klasszikus szemelvények irányába, majd a 7. és 8. osztályban a populáris zene szemelvényei is megjelennek a tananyagban. Ezek elemzésénél fontos, hogy rámutassunk arra, hogy a klasszikus zene fordulatai, formai megoldásai miként hatnak alapvetően, meghatározóan e művek stílusára. A tanulók a zenei elemeket improvizációs, kreatív játékos és intellektuális feladatokkal is gyakorolják.

 Zenehallgatás**.** A felső tagozat zenehallgatási anyagára a sokszínűség jellemző. Elsődleges cél a stílus jellegzetességeinek megismertetése: szerkesztés módok, formai megoldások, egy-egy zeneszerzőre jellemző alkotói sajátosságok bemutatása. Kronologikus áttekintésre majd a 8. osztályban kerül sor. A felső tagozatos zenehallgatásra ajánlott alkotások többsége nagy lélegzetű, előkészítése, többszöri meghallgatása és feldolgozása sokszor meghaladja a tanítási óra adta időkeretet. Inspiráljuk a tanulókat órán kívüli meghallgatására is és más, az órai anyaghoz kapcsolódó zeneművek megismerésére.

**5. évfolyam**

**Óraszám:** **36/év**

 **1/hét**

**Ajánlás az éves óraszám felosztására**

|  |  |  |
| --- | --- | --- |
| **Témakör sorszáma** | **Témakör** | **Óraszám** |
| **1.** | **Zenei reprodukció I.****Éneklés** | **18 óra** |
| **2.** | **Zenei reprodukció II.****Generatív (önállóan és/vagy csoportosan alkotó), kreatív zenei tevékenység**  | **4 óra** |
| **3.** | **Zenei reprodukció III.** **Felismerő kottaolvasás, zeneelméleti alapismeretek** | **3 óra** |
| **4.** | **Zenei befogadás I.****Befogadói kompetenciák fejlesztése** | **4 óra** |
| **5.** | **Zenei befogadás II.****Zenehallgatás**  | **7 óra** |

|  |  |  |
| --- | --- | --- |
| **Tematikai egység/ Fejlesztési cél** | **Zenei reprodukció – Éneklés** | **Órakeret****18 óra** |
| **Előzetes tudás** | Az alsó tagozatban megismert népzenei és műzenei szemelvények ismerete. Az éneklési és generatív készségek korosztálynak megfelelő szintje, és az átélt zenei élmények mennyiségének megfelelő befogadói kompetencia. |
| **A tematikai egység nevelési-fejlesztési céljai** | Éneklési készség fejlesztése a korábban elsajátított dalkincs ismétlésével és bővítésével az életkor adta hangi lehetőségek figyelembe vételével (hangterjedelem: a-e”, törekvés a tiszta intonációra). Kifejező és stílusos éneklésre való törekvés kialakítása.  |

|  |  |
| --- | --- |
| Ismeretek/fejlesztési követelmények | **Kapcsolódási pontok** |
| Magyar népzene: válogatás régi rétegű és új stílusú népdalokból (5 magyar népdal éneklése).Egyházi népénekek, Taizé-i énekek (10 liturgikus, ill. szakrális népének éneklése)Gregorián zenei szemelvények.Magyar történeti énekek: históriás énekek az 1848–49-es szabadságharc dalai.Nemzeti énekeink: Erkel Ferenc-Kölcsey Ferenc: Himnusz, Egressy Béni-Vörösmarty Mihály: Szózat éneklése fejből.Más népek dalai, Zongorakíséretes dalok: bécsi klasszikus és más zenei stílusból.Többszólamúság: kánonok,Taizé-i énekek több szólamban (10 szemelvény a fenti témakörökből).A dalanyag tiszta, kifejező, éneklése, kiscsoportos és egyéni előadásmódban, törekvés a stílusos éneklésre. | *Magyar nyelv és irodalom:* verbális kifejezőkészség fejlesztése.*Történelem, társadalmi és állampolgári ismeretek:* magyar történeti énekek és a magyar történelem párhuzamai.*Erkölcstan:* mű (szöveg) értelmezése erkölcsi szempontok alapján.*Dráma és tánc*: Népdal-néptánc, hangszeres népzene, a tánc funkciója.*Liturgia:* aktív részvétel a szentmisén és paraliturgikus alkalmakon *Hittan:* egyházi ünnepekszakrális népszokások, a szentmise részei, az egyházi év visszatérő időszakai |

|  |  |
| --- | --- |
| Kulcsfogalmak/fogalmak | Régi és új stílusú népdal, gregorián ének, históriás ének, Himnusz, Szózat, a dal mint műfaj, kórusmű, mise  |

|  |  |  |
| --- | --- | --- |
| **Tematikai egység/****Fejlesztési cél** | **Zenei reprodukció – Generatív (önállóan és/vagy csoportosan alkotó), kreatív zenei tevékenység** | **Órakeret****4 óra** |
| **Előzetes tudás** | Egy- és többszólamú ritmusgyakorlatok a tanult ritmuselemekkel és ritmus osztinátó. Zenei kérdés-felelet alkotása ritmussal és dallammal.  |
| **A tematikai egység nevelési-fejlesztési céljai** |  A variáció alkotásának fejlesztése. A rögtönzés fejlesztése a következő zenei ismeretek felhasználásával: felütés, tercpárhuzam. |
| **Ismeretek/fejlesztési követelmények** | **Kapcsolódási pontok** |
| Ritmus, metrum:Kreatív gyakorlatok változatos ritmusképletekkel, verssorok ritmizálása, osztinátó.3/4 helyes hangsúlyozása, páros-páratlan metrumok váltakozásának megéreztetése mozgásos gyakorlatokkal.Egyszerű, stilizált tánclépésekből lépéssor kombinálása régi korok zenéjéhez.Dallami improvizáció:Adott ritmus motívumra dallamvariációk pentachordokkal, dúdolással, Tercpárhuzamok szerkesztése  | *Magyar nyelv és irodalom:* mondatszerkezetek: kérdés és felelet, versek ritmusa, szótagszáma, verssorok ritmizálása.*Matematika:* absztrakt gondolkodás fejlesztése |
| Zenei forma alkotás:Kérdés-felelet játékok funkciós környezetben, négy és nyolcütemes egységekben.Zenei forma alkotása visszatérő elemekkel ( variáció).Változatos ritmusképletek használata. | *Vizuális kultúra:* önkifejezés, érzelmek kifejezése többféle eszközzel.*Dráma és tánc:* stilizált tánclépések. |

|  |  |
| --- | --- |
| Kulcsfogalmak/ fogalmak | Tercmenet, zenei periódus, dallami variáció, szekvencia.  |

|  |  |  |
| --- | --- | --- |
| **Tematikai egység/ Fejlesztési cél** | **Zenei reprodukció – Felismerő kottaolvasás, zeneelméleti alapismeretek** | **Órakeret****3 óra** |
| **Előzetes tudás** | Az alsó tagozatban az énekléssel és a generatív tevékenységekkel megszerzett és egyre gazdagodó ritmikai, metrikai és dallami ismeretek. A tanult ritmikai és dallami elemek felismerése kézjelről, betűkottáról, hangjegyről és azok hangoztatása tanári segítséggel, csoportosan.  |
| **A tematikai egység nevelési-fejlesztési céljai** | További ritmikai, metrikai és dallami elemek elsajátításával a zenei reprodukció fejlesztése. Előkészítést követően rövid, az énekelt szemelvényeknél könnyebb olvasógyakorlatok reprodukciója a felismerő kottaolvasás és a fejlődő belső hallás segítségével. |
| Ismeretek/fejlesztési követelmények | **Kapcsolódási pontok** |
| Zeneelméleti ismeretek bővítése az előkészítés ‑ tudatosítás ‑ gyakorlás/alkalmazás hármas egységében.Ritmikai elemek, metrum:új ütemfajták: 3/8,felütés, csonka ütem,kis éles és kis nyújtott ritmus, tizenhatodokDallami és harmóniaelemek:r’ és m’ hangok, fi, szi,Hangközök:kis és nagy szekund, kis és nagy terc.Zenei előadásra vonatkozó jelzések:tempójelzések és dinamikai jelek.Ütemfajták, felütés, ritmikai elemek megkülönböztetése és egyszerűbb ritmusgyakorlatok során reprodukálása. | *Magyar nyelv és irodalom:* jelek és jelrendszerek ismerete.*Vizuális kultúra:* vizuális jelek és jelzések használata.*Matematika:* számsorok, törtek. |

|  |  |
| --- | --- |
| Kulcsfogalmak/ fogalmak | 3/8, felütés, csonka ütem, kis éles és kis nyújtott ritmus, kis és nagy szekund, kis és nagy terc, abszolút hangnevek (pontosítva), allegro, andante, mezzoforte, pianissimo. |

|  |  |  |
| --- | --- | --- |
| **Tematikai egység/****Fejlesztési cél** | **Zenei befogadás** – **Befogadói kompetenciák fejlesztése** | **Órakeret****4 óra** |
| **Előzetes tudás** | Figyelem a zenehallgatásra, fejlett hangszínhallás, valamint fejlődő formaérzék. Ismeretek hangszerekről. |
| **A tematikai egység nevelési-fejlesztési céljai** | A zenehallgatásra kiválasztott művek értő befogadása a befogadói kompetenciák fejlesztéséhez kapcsolódó tevékenységeken keresztül, az énekléssel és a generatív tevékenységekkel fejlesztett differenciált hallási készség és zenei memória által. |

|  |  |
| --- | --- |
| Ismeretek/fejlesztési követelmények | **Kapcsolódási pontok** |
| Korábbi tevékenységek folytatása, elmélyítése.Hangszínhallás és többszólamú hallás készség fejlesztése:énekes hangfajok ismerete (szoprán, mezzo, alt, tenor, bariton, basszus),Formaérzék fejlesztése: visszatéréses kéttagú forma, triós forma, rondó forma, variációs forma.A zeneirodalmi példák befogadását segítő kiegészítő ismeretek: a zenei befogadást segítő legszükségesebb elméleti ismeretek, lexikális adatok (népzenéhez kapcsolódva, pl. népszokások, néphagyomány, a szöveg jelentése; a komolyzene befogadásához kapcsolódva, pl. zenetörténeti ismeretek, zeneszerzői életrajz megfelelő részei, a megismert zeneművek műfaja és formája).A hangszerek megkülönböztetése és azonosítása a következő szempontok szerint: dallamhangszer, ritmushangszer, műzenei és népi hangszer (duda, tekerő, cimbalom, citera).Szemléltetéssel a különböző zenei formák felismerése.Tájékozottság a szemelvények történeti korával, a zeneszerző életével, a művek műfajával és formájával kapcsolatban. | *Magyar nyelv és irodalom:* szövegértés, értelmezés.*Dráma és tánc:* tánctételek a nép- és műzenében. |

|  |  |
| --- | --- |
| Kulcsfogalmak/fogalmak | Hangköz, formai egység (dallamfordulat, dalforma, variációs forma, triós forma és rondó forma). |

|  |  |  |
| --- | --- | --- |
| **Tematikai egység/****Fejlesztési cél** | **Zenei befogadás – Zenehallgatás** | **Órakeret****7 óra** |
| **Előzetes tudás** | Egyes tanult zenei műfajokat, formákat, hangszercsoportokat felismerik. Ezeket a zenei folyamatokat figyelemmel tudják kísérni és zenei kifejezésekkel is meg tudják nevezni. |
| **A tematikai egység nevelési-fejlesztési céljai** | A népzene tárházából és a megjelölt korok zeneműveiből válogatva a tanulók érdeklődését erősítve törekvés a zeneirodalom remekműveinek megismertetésére.Hangverseny-látogatásra nevelés. |
| **Ismeretek/fejlesztési követelmények** | **Kapcsolódási pontok** |
| Az énekes anyaghoz kapcsolódó eredeti népzenei felvételek meghallgatása, ezek művészi szintű adaptációi mai autentikus előadóktól, szakrális népzenei felvételekMás népek zenéje, nemzetiségeink zenei hagyományainak megismerése.barokk szemelvények, vokális egyházzenei művek – hangfajok, hangszerek megfigyeléseZeneirodalmi szemelvények a stílusérzék fejlesztéséhez – a bécsi klasszika zeneirodalmából.Zeneirodalmi szemelvények a zeneirodalom széles spektrumából válogatva:vokális művek,hangszeres művek – hangszeres művek (variáció, versenymű),daljáték/operarészletek. Szemelvények az egyházzene irodalmából, az egyházi ünnepek témakörébőlzsoltározás egy- és többszólamú váltakozással A zeneirodalom gazdagságának, műfaji sokszínűségének megismerése.A művek megismerésén, elemzésén keresztül a kultúrabefogadás szándékának erősítése (pl. hangverseny-látogatás motivációs szerepének felhasználásával). | *Magyar nyelv és irodalom:* magyar történelmi énekek, irodalmi párhuzamok.*Történelem, társadalmi és állampolgári ismeretek:* történelmi korok, korstílusok.*Erkölcstan:* zeneművek erkölcsi tartalma, üzenete, viselkedési normák.*Hittan:* Egyházi ünnepek, a zeneművekhez kapcsolódó bibliai témák, személyek, történetek*Dráma és tánc:* Reneszánsz táncok, táncformák, zenés játék, opera cselekménye.*Vizuális kultúra:* művészettörténeti stíluskorszakok. |
| **Kulcsfogalmak/****fogalmak** | Gregorián ének, reneszánsz tánc, dal, daljáték, opera, oratórium, menüett, szvit, concerto, versenymű, variáció, népének, szakrális népdal, |

**Ajánlott zenehallgatási anyag**

A felsorolás ajánlásokat tartalmaz. A zeneművek megadott listája a tanár egyéni választása szerint módosítható. A megadott művek egy része olyan terjedelmű, hogy az ének-zene óra keretei között csak részletek meghallgatására van mód (pl. szimfónia tétel, daljáték, opera). A megfelelő részletek kiválasztásához a fejlesztési céloknál meghatározott tartalmak adnak iránymutatást.

Magyar népzene, más európai népek zenéje.

Gregorián énekek a magyar és európai gregorián hagyomány alapján.

Egyszólamú-többszólamú zsoltározás a liturgiában

Zene Mátyás király udvarából (Pavane, Gaillarde, Basse dance, Balle)

Henry Purcell: Artúr király (King Arthur), Shepherd, shepherd leave decoying, Fairest isle

Johann Sebastian Bach: János passió – részletek, BWV 245

Bach-Gounod: Ave Maria – több hangfajú énekes előadásában

Georg Friedrich Händel: Tűzijáték szvit (Music for the Royal Fireworks), HWV 351; Vizi zene

Joseph Haydn szimfóniái közül: G-dúr, „Üstdobütés” szimfónia

Wolfgang Amadeus Mozart: Egy kis éji zene (Eine kleine Nachtmusik), K. 525

Wolfgang Amadeus Mozart: C-dúr zongoraverseny, K. 467, II. tétel

Wolfgang Amadeus Mozart: A varázsfuvola (Die Zauberflöte), K. 620 – részletek

Mozart: Mise-tétel

Ludwig van Beethoven: D-dúr hegedűverseny, op. 61 IV. tétel

Ludwig van Beethoven: IX. szimfónia IV. tétel – Örömóda

Beethoven: Variációk gordonkára és zongorára Händel Júdás Makkabeus témájára (Győzelmi ének)

Robert Schumann: Gyermekjelenetek (Kinderszenen), op. 15

Liszt Ferenc: Csárdás obstiné, Magyar fantázia

Georges Bizet: Carmen – „Az utcagyerekek kórusa” („Avec la garde montante” – részlet az I. felvonásból)

Bartók Béla: Falun BB 87a

Kodály Zoltán: Magyar népzene sorozatból balladák

Ligeti György: Síppal, dobbal, nádihegedűvel - dalciklus Weöres Sándor verseire

**6. évfolyam**

**Óraszám: 36/év**

 **1 /hét**

**Ajánlás az éves óraszám felosztására**

|  |  |  |
| --- | --- | --- |
| **Témakör sorszáma** | **Témakör** | **Óraszám** |
| **1.** | **Zenei reprodukció I.****Éneklés** | **18 óra** |
| **2.** | **Zenei reprodukció II.****Generatív (önállóan és/vagy csoportosan alkotó), kreatív zenei tevékenység**  | **4 óra** |
| **3.** | **Zenei reprodukció III.** **Felismerő kottaolvasás, zeneelméleti alapismeretek** | **3 óra** |
| **4.** | **Zenei befogadás I.****Befogadói kompetenciák fejlesztése** | **4 óra** |
| **5.** | **Zenei befogadás II.****Zenehallgatás**  | **7 óra** |

|  |  |  |
| --- | --- | --- |
| **Tematikai egység/ Fejlesztési cél** | **Zenei reprodukció – Éneklés** | **Órakeret****18 óra** |
| **Előzetes tudás** | Az eddigi években tanult népzenei és műzenei szemelvények ismerete. Az éneklési és generatív készségek korosztálynak megfelelő szintje, és az átélt zenei élmények mennyiségének megfelelő befogadói kompetencia. |
| **A tematikai egység nevelési-fejlesztési céljai** | Éneklési készség fejlesztése a korábban elsajátított dalkincs és egyházi ének repertoárának ismétlésével és bővítésével az életkor adta hangi lehetőségek figyelembe vételével (hangterjedelem: a-e”, törekvés a tiszta intonációra). Kifejező és stílusos éneklésre való törekvés kialakítása.  |

|  |  |
| --- | --- |
| Ismeretek/fejlesztési követelmények | **Kapcsolódási pontok** |
| Magyar népzene: válogatás régi rétegű és új stílusú népdalokból (5 magyar népdal éneklése).Egyházi népénekek, Taizé-i énekek (10 liturgikus, ill. szakrális népének éneklése)Magyar történeti énekek: kuruc kori dalok, az 1848–49-es szabadságharc dalai.Más népek dalai, a műzene tonális és funkciós zenei nyelvének megismerését segítve.Zongorakíséretes dalok: bécsi klasszikus és más zenei stílusból.Többszólamúság: kánonok, Taizé-i énekek több szólamban könnyű reneszánsz (10 szemelvény a fenti témakörökből).A dalanyag tiszta, kifejező, éneklése, kiscsoportos és egyéni előadásmódban, törekvés a stílusos éneklésre. | *Magyar nyelv és irodalom:* verbális kifejezőkészség fejlesztése.*Történelem, társadalmi és állampolgári ismeretek:* magyar történeti énekek és a magyar történelem párhuzamai.*Erkölcstan:* mű (szöveg) értelmezése erkölcsi szempontok alapján.*Dráma és tánc*: Népdal-néptánc, hangszeres népzene, a tánc funkciója.*Liturgia:* aktív részvétel a szentmisén és paraliturgikus alkalmakon *Hittan:* egyházi ünnepekszakrális népszokások, különböző felekezetek, az ökumené |

|  |  |
| --- | --- |
| Kulcsfogalmak/fogalmak | Kuruc kori dal, duett, tercett, kvartett, társas ének. |

|  |  |  |
| --- | --- | --- |
| **Tematikai egység/****Fejlesztési cél** | **Zenei reprodukció – Generatív (önállóan és/vagy csoportosan alkotó), kreatív zenei tevékenység** | **Órakeret****4 óra** |
| **Előzetes tudás** | Egy- és többszólamú ritmusgyakorlatok a tanult ritmuselemekkel és ritmus osztinátó. Zenei kérdés-felelet alkotása ritmussal és dallammal.  |
| **A tematikai egység nevelési-fejlesztési** **céljai** | Visszatérő forma alkotása. A rögtönzés fejlesztése a következő zenei ismeretek felhasználásával: 6/8-os metrum, dúr-moll dallami fordulatok. |
| **Ismeretek/fejlesztési követelmények** | **Kapcsolódási pontok** |
| Ritmus, metrum:Kreatív gyakorlatok változatos ritmusképletekkel, verssorok ritmizálása, osztinátó.6/8, helyes hangsúlyozása, Egyszerű, stilizált tánclépésekből lépéssor kombinálása régi korok zenéjéhez.Dallami improvizáció:Adott ritmus motívumra dallamvariációk dúdolással, vagy szolmizálva. Recitálás egyszerű zsoltártónus improvizált alkalmazása adott rövid szövegreZenei forma alkotás:Kérdés-felelet játékok funkciós környezetben, négy és nyolcütemes egységekben.Zenei forma alkotása visszatérő elemekkel (rondó, visszatéréses forma).Dallami és harmóniai rögtönzés, a tanult zenei formák alkalmazásával. | *Magyar nyelv és irodalom:* mondatszerkezetek: kérdés és felelet, versek ritmusa, szótagszáma, verssorok ritmizálása.*Matematika:* absztrakt gondolkodás fejlesztése.*Vizuális kultúra:* önkifejezés, érzelmek kifejezése többféle eszközzel.*Dráma és tánc:* stilizált tánclépések. |

|  |  |
| --- | --- |
| Kulcsfogalmak/ fogalmak | Hatnyolcad, dúr, moll, visszatérő forma, rondó, recitálás. |

|  |  |  |
| --- | --- | --- |
| **Tematikai egység/ Fejlesztési cél** | **Zenei reprodukció – Felismerő kottaolvasás, zeneelméleti alapismeretek** | **Órakeret****3 óra** |
| **Előzetes tudás** | Az alsó tagozatban az énekléssel és a generatív tevékenységekkel megszerzett és egyre gazdagodó ritmikai, metrikai és dallami ismeretek. A tanult ritmikai és dallami elemek felismerése kézjelről, betűkottáról, hangjegyről és azok hangoztatása tanári segítséggel, csoportosan.  |
| **A tematikai egység nevelési-fejlesztési céljai** | További ritmikai, metrikai és dallami elemek elsajátításával a zenei reprodukció fejlesztése. Előkészítést követően rövid, az énekelt szemelvényeknél könnyebb olvasógyakorlatok reprodukciója a felismerő kottaolvasás és a fejlődő belső hallás segítségével. |
| Ismeretek/fejlesztési követelmények | **Kapcsolódási pontok** |
| Zeneelméleti ismeretek bővítése az előkészítés ‑ tudatosítás ‑ gyakorlás/alkalmazás hármas egységében.Ritmikai elemek, metrum:új ütemfajták: 6/8, triola, Dallami és harmóniaelemek:dúr és moll hangsorok,Zenei előadásra vonatkozó jelzések:tempójelzések és dinamikai jelek.Ütemfajták, ritmikai elemek megkülönböztetése és egyszerűbb ritmusgyakorlatok során reprodukálása. | *Magyar nyelv és irodalom:* jelek és jelrendszerek ismerete.*Vizuális kultúra:* vizuális jelek és jelzések használata.*Matematika:* számsorok, törtek. |

|  |  |
| --- | --- |
| Kulcsfogalmak/ fogalmak | 6/8, triola, dúr és moll hangsor, vezetőhang, abszolút hangnevek (pontosítva), violin- és basszuskulcs,  |

|  |  |  |
| --- | --- | --- |
| **Tematikai egység/****Fejlesztési cél** | **Zenei befogadás** – **Befogadói kompetenciák fejlesztése** | **Órakeret****4 óra** |
| **Előzetes tudás** | Figyelem a zenehallgatásra, fejlett hangszínhallás, valamint fejlődő formaérzék. Ismeretek hangszerekről. |
| **A tematikai egység nevelési-fejlesztési céljai** | A zenehallgatásra kiválasztott művek értő befogadása a befogadói kompetenciák fejlesztéséhez kapcsolódó tevékenységeken keresztül, az énekléssel és a generatív tevékenységekkel fejlesztett differenciált hallási készség és zenei memória által. |

|  |  |
| --- | --- |
| Ismeretek/fejlesztési követelmények | **Kapcsolódási pontok** |
| Korábbi tevékenységek folytatása, elmélyítése.Hangszínhallás és többszólamú hallás készség fejlesztése:énekes hangfajok ismeretének bővítése ( mezzo, bariton, koloratúr szoprán)Formaérzék fejlesztése: visszatéréses kéttagú forma, triós forma, rondó forma, A zeneirodalmi példák befogadását segítő kiegészítő ismeretek: a zenei befogadást segítő legszükségesebb elméleti ismeretek, lexikális adatok (népzenéhez kapcsolódva, pl. népszokások, néphagyomány, a szöveg jelentése; a komolyzene befogadásához kapcsolódva, pl. zenetörténeti ismeretek, zeneszerzői életrajz megfelelő részei, a megismert zeneművek műfaja és formája).A megismert hangszerek megkülönböztetése és azonosítása hallás után, a többször meghallgatott zenei szemelvényekbenSzemléltetéssel a különböző zenei formák felismerése.Tájékozottság a szemelvények történeti korával, a zeneszerző életével, a művek műfajával és formájával kapcsolatban. | *Magyar nyelv és irodalom:* szövegértés, értelmezés.*Dráma és tánc:* tánctételek a nép- és műzenében.Hittan: Szakrális népszokások, hangszerek a Bibliában |

|  |  |
| --- | --- |
| Kulcsfogalmak/fogalmak | Forma: triós forma, rondó forma, visszatéréses formák). |

|  |  |  |
| --- | --- | --- |
| **Tematikai egység/****Fejlesztési cél** | **Zenei befogadás – Zenehallgatás** | **Órakeret****7 óra** |
| **Előzetes tudás** | Egyes tanult zenei műfajokat, formákat, hangszercsoportokat felismerik. Ezeket a zenei folyamatokat figyelemmel tudják kísérni és zenei kifejezésekkel is meg tudják nevezni. |
| **A tematikai egység nevelési-fejlesztési céljai** | A népzene tárházából és a megjelölt korok zeneműveiből válogatva a tanulók érdeklődését erősítve törekvés a zeneirodalom remekműveinek megismertetésére. Gyakran hallható egyházzenei művek tartalmi, funkcionális megismeréseHangverseny-látogatásra nevelés. |
| **Ismeretek/fejlesztési követelmények** | **Kapcsolódási pontok** |
| Az énekes anyaghoz kapcsolódó eredeti népzenei felvételek meghallgatása, ezek művészi szintű adaptációi mai autentikus előadóktól, szakrális népzenei felvételekMás népek zenéje, világzenei feldolgozások, nemzetiségeink zenei hagyományainak megismerése.Reneszánsz kórusdalok, további barokk és klasszikus szemelvények, vokális egyházzenei művekben –Zeneirodalmi szemelvények a stílusérzék fejlesztéséhez – a bécsi klasszika zeneirodalmából. Zeneirodalmi szemelvények a zeneirodalom széles spektrumából válogatva:vokális művek,hangszeres művek – szerenád, divertimento, szimfónia tétel (triós forma, rondó forma), hangszeres művek (versenymű),daljáték/opera- és oratóriumrészletek. Szemelvények az egyházzene irodalmából, az egyházi ünnepek témaköréből | *Magyar nyelv és irodalom:* magyar történelmi énekek, irodalmi párhuzamok.*Történelem, társadalmi és állampolgári ismeretek:* történelmi korok, korstílusok.*Erkölcstan:* zeneművek erkölcsi tartalma, üzenete, viselkedési normák. |

|  |  |
| --- | --- |
| A zeneirodalom gazdagságának, műfaji sokszínűségének megismerése.A művek megismerésén, megfigyelésén, minimális elemzésén keresztül a kultúrabefogadás szándékának erősítése (pl. hangverseny-látogatás motivációs szerepének felhasználásával). | Hittan: a liturgia szimbólumai, a templom liturgikus tere (oltár, szószék, kórus, szentély)*Dráma és tánc:* Reneszánsz táncok, táncformák, zenés játék, opera cselekménye.*Vizuális kultúra:* művészettörténeti stíluskorszakok. |
| Kulcsfogalmak/**fogalmak** | Madrigál, szerenád, divertimento, versenymű, szimfónia, kantáta, korál, motetta |

|  |  |
| --- | --- |
| **A fejlesztés várt eredményei a két évfolyamos ciklus végén** | Az énekes anyagból 10 dalt, 10 egyházi népéneket, és zenei szemelvényt emlékezetből énekelnek stílusosan és kifejezően csoportban és egyénileg is. Törekvés a többszólamú éneklésre. A generatív készségfejlesztés eredményeként továbbfejlődött érzetük, metrum-, ritmus-, formaérzékük és dallami készségük.A tanult zenei elemeket felismerik. Előkészítés után a tanult zenei anyagnál könnyebb gyakorló feladatokat szolmizálva olvasnak.Képesek egy-egy zenemű tartalmát közvetítő kifejezőeszközöket, megoldásokat felismerni és megnevezni. (tempó, karakter, dallam, hangszín, dinamika, formai megoldások, hangszerelés).A többször meghallgatott zeneműveket felismerik hallás után. A zenehallgatásra ajánlott, többféle stílusból, zenei korszakból kiválasztott zeneművek egy részét (min. 10 alkotás) megismerték.  |

**Ajánlott zenehallgatási anyag**

A felsorolás ajánlásokat tartalmaz. A zeneművek megadott listája a tanár egyéni választása szerint módosítható. A megadott művek egy része olyan terjedelmű, hogy az ének-zene óra keretei között csak részletek meghallgatására van mód (pl. szimfónia tétel, daljáték, opera). A megfelelő részletek kiválasztásához a fejlesztési céloknál meghatározott tartalmak adnak iránymutatást.

Magyar népzene, más európai népek zenéje.

Gregorián énekek a magyar és európai gregorián hagyomány alapján.

Zene Mátyás király udvarából (Pavane, Gaillarde, Basse dance, Balle)

Henry Purcell: Artúr király (King Arthur), Shepherd, shepherd leave decoying, Fairest isle

Johann Sebastian Bach: János passió – részletek, BWV 245

Bach-Gounod: Ave Maria – több hangfajú énekes előadásában

Bach: Geistliche Lieder

J.s. Bach: Karácsonyi oratórium, vagy Magnificat - részletek

Georg Friedrich Händel: Tűzijáték szvit (Music for the Royal Fireworks), HWV 351; Vizi zene

G.F. Händel: Messiás – Halleluja-kórus

Joseph Haydn szimfóniái közül: G-dúr, „Üstdobütés” szimfónia

Wolfgang Amadeus Mozart: Egy kis éji zene (Eine kleine Nachtmusik), K. 525

Wolfgang Amadeus Mozart: C-dúr zongoraverseny, K. 467, II. tétel

Wolfgang Amadeus Mozart: A varázsfuvola (Die Zauberflöte), K. 620 – részletek

Mozart: Mise-tétel

Mozart: Ave verum

Ludwig van Beethoven: D-dúr hegedűverseny, op. 61 IV. tétel

Ludwig van Beethoven: IX. szimfónia IV. tétel – Örömóda

L. van Beethoven: Variációk gordonkára Händel Júdás Makkabeus témájára

Robert Schumann: Gyermekjelenetek (Kinderszenen), op. 15

Liszt Ferenc: Csárdás obstiné, Magyar fantázia

Georges Bizet: Carmen – „Az utcagyerekek kórusa” („Avec la garde montante” – részlet az I. felvonásból)

Bartók Béla: Falun BB 87a

Kodály Zoltán: Magyar népzene sorozatból balladák

Ligeti György: Síppal, dobbal, nádihegedűvel - dalciklus Weöres Sándor verseire

**7. évfolyam**

**Óraszám: 36/év**

 **1/hét**

**Ajánlás az éves óraszám felosztására**

|  |  |  |
| --- | --- | --- |
| **Témakör sorszáma** | **Témakör** | **Óraszám** |
| **1.** | **Zenei reprodukció I.****Éneklés** | **16 óra** |
| **2.** | **Zenei reprodukció II.****Generatív (önállóan és/vagy csoportosan alkotó), kreatív zenei tevékenység**  | **4 óra** |
| **3.** | **Zenei reprodukció III.** **Felismerő kottaolvasás, zeneelméleti alapismeretek** | **3 óra** |
| **4.** | **Zenei befogadás I.****Befogadói kompetenciák fejlesztése** | **4 óra** |
| **5.** | **Zenei befogadás II.****Zenehallgatás**  | **9 óra** |

|  |  |  |
| --- | --- | --- |
| **Tematikai egység/****Fejlesztési cél** | **Zenei reprodukció – Éneklés** | **Órakeret****16 óra** |
| **Előzetes tudás** | Biztos éneklési készség, kifejező és stílusos előadás csoportosan. |
| **A tematikai egység nevelési-fejlesztési céljai** | A dalkincs ismétlése és folyamatos bővítése: többféle zenetörténeti stílusból válogatott szemelvény, magyar népdalok, más népek dalai. Az énekhang további képzése, figyelve a tanulók egyéni vokális fejlődésére (mutálás). |

|  |  |
| --- | --- |
| Ismeretek/fejlesztési követelmények | **Kapcsolódási pontok** |
| Magyar népzene az életkornak megfelelő csoportokból válogatva (pl. táncnóta, szerelmi dal,).Más népek dalai (pl. orosz, cseh, szlovák, lengyel, román népdalok,).Zongorakíséretes dalokTöbbszólamúság: kánonok, reneszánsz társasdalok rövid részletei.A zenehallgatási anyaghoz kapcsolódó énekes anyag: dal- és témarészletek a barokk és a romantika korából.A fenti zenei példák éneklése közben az életkori sajátosságoknak megfelelő tiszta intonáció és helyes hangképzés (szükség esetén egyénre szabott kezdőhangról), továbbá stílusos, kifejező éneklésre törekvés. | *Magyar nyelv és irodalom:* verbális kifejezőkészség fejlesztése.*Idegen nyelvek:* más népek dalai eredeti nyelven.*Liturgia:* aktív részvétel a szentmisén és paraliturgikus alkalmakon *Hittan:* egyházi ünnepek |

|  |  |
| --- | --- |
| Kulcsfogalmak/fogalmak | Társasdal, verbunkos dal, romantikus dal, táncnóta. |

|  |  |  |
| --- | --- | --- |
| **Tematikai egység/****Fejlesztési cél** | **Zenei reprodukció – Generatív (önállóan és/vagy csoportosan alkotó), kreatív zenei tevékenység** | **Órakeret****4 óra** |
| **Előzetes tudás** | Ritmus- és dallamvariálási készség, fejlődő formaérzék,. |
| **A tematikai egység nevelési-fejlesztési céljai** | A kialakított készségek továbbfejlesztése. Generatív képességfejlesztés, rögtönzött folytatással.  |

|  |  |
| --- | --- |
| Ismeretek/fejlesztési követelmények | **Kapcsolódási pontok** |
| Különböző metrikájú, egyszerű ritmusgyakorlatok alkotása és reprodukálása.Ritmus, metrum:különböző táncok metrikai és ritmikai jellemzőinek megfigyelése, reprodukciója ritmusimprovizáció, szinkópálás.Dallam:hétfokú hangsorok blues skála megismertetése.rögtönzött folytatás (pl. kérdés és felelet rögtönzés). | *Matematika:* absztrakt gondolkodás fejlesztése.*Vizuális kultúra:* önkifejezés, érzelmek kifejezése többféle eszközzel. |

|  |  |
| --- | --- |
| Kulcsfogalmak/fogalmak | Ritmusvariációk, augmentáció, diminúció.  |

|  |  |  |
| --- | --- | --- |
| **Tematikai egység/****Fejlesztési cél** | **Zenei reprodukció – Felismerő kottaolvasás, zeneelméleti alapismeretek** | **Órakeret****3 óra** |
| **Előzetes tudás** | Ritmikai, metrikai és dallami alapkészségek: a tanult ritmikai és dallami elemek felismerése kottaképről és azok alkalmazásának képessége a különböző generatív tevékenységek során. Könnyű olvasógyakorlatok énekes reprodukciójának képessége. |
| **A tematikai egység nevelési-fejlesztési céljai** | További ritmikai, metrikai és dallami elemek elsajátításával a zenei reprodukció fejlesztése. Előkészítést követően rövid, az énekelt zenei anyagnál könnyebb olvasógyakorlatok reprodukciójával a belső hallás fejlesztése. Felismerő kottaolvasási képesség fejlesztése egy-egy meghallgatott zenemű kottaképének követése alapján.  |
| Ismeretek/fejlesztési követelmények | **Kapcsolódási pontok** |
| Zeneelméleti ismeretek bővítése az előkészítés – tudatosítás – gyakorlás/alkalmazás hármas egységében:a változó ütemmutató felismerése,fejlődés a felismerő kottaolvasás terjedelmében és sebességében.Ritmikai elemek, metrum:új ütemfajták: változó, és aszimmetrikus ütemekDallami és harmóniaelemek:harmóniai változások megfigyelése.Hangközök:kis és nagy szext (megismerés szintjén). | *Matematika:* törtek. |

|  |  |
| --- | --- |
| Kulcsfogalmak/fogalmak | Kis és nagy szext, kis és nagy szeptim. |

|  |  |  |
| --- | --- | --- |
| **Tematikai egység/****Fejlesztési cél** | **Zenei befogadás – Befogadói kompetenciák fejlesztése** | **Órakeret****4 óra** |
| **Előzetes tudás** | A megszerzett éneklési és generatív készségek szintjével, valamint az átélt zenei élmények mennyiségével arányos befogadói kompetencia. |
| **A tematikai egység nevelési-fejlesztési céljai** | Összetettebb, hosszabb, fokozott koncentrációt igénylő zenei anyag befogadásához szükséges kompetenciák fejlesztése. |

|  |  |
| --- | --- |
| Ismeretek/fejlesztési követelmények | **Kapcsolódási pontok** |
| *A zenehallgatási anyaghoz kapcsolódó zenei tapasztalatok*Szerkesztési és formai ismeretek: homofon és polifon szerkesztésmód, egytémájúság és egy-egy zenei ötlet kibontása a barokk zenében.Nemzeti jelleg a romantika zenéjében, a kelet-európai népek népzenéje.Műzene és népzene megkülönböztetése hangszerek megfigyelésével. Impresszionizmus a festészetben és a zenében.A zeneirodalmi példák befogadását segítő kiegészítő ismeretek:Alapvető ismeretek a mű keletkezésének körülményeiről, zeneművek történeti koráról, a zeneszerzők életéről, hitvallásáról, a művek műfajáról és formájáról.Ismerkedés a partitúrával (a zenehallgatást segítő egyszerűsített kottakép). Más műveltségi területekhez tartozó kapcsolódások felfedeztetése, bemutatása, az önálló ismeretszerző tevékenységre való ösztönzés, önálló gyűjtések, kutatások (zenei példa és ismeretanyag).Összefüggések bemutatása a zenei stíluskorszakok és történelmi események között, önálló gyűjtőmunka segítségével. | *Magyar nyelv és irodalom:* középkori világi költészet, nemzeti romantika, romantikus vers, szövegelemzés.*Történelem, társadalmi és állampolgári ismeretek:* zeneirodalmi alkotások történelmi kapcsolata.*Idegen nyelvek:* énekes művek eredeti nyelven.*Erkölcstan:* műalkotások erkölcsi üzenete.*Hittan:* Egyházi ünnepek, a zeneművekhez kapcsolódó bibliai témák, személyek, történetek*Vizuális kultúra:* művészettörténeti stíluskorszakok és stílusirányzatok.  |
| Kulcsfogalmak/fogalmak | Homofónia, polifónia, zenei impresszionizmus, műzene, népzenei feldolgozás, klasszikus zene, populáris zene. |

|  |  |  |
| --- | --- | --- |
| **Tematikai egység/****Fejlesztési cél** | **Zenei befogadás – Zenehallgatás** | **Órakeret****9 óra** |
| **Előzetes tudás** | A zenemű gondolati tartalmát közvetítő kifejezőeszközök átélésének és értelmezésének képessége.A korábban tanult jellegzetes zeneművek részleteinek felismerése. |
| **A tematikai egység nevelési-fejlesztési céljai** | A befogadói kompetencia erősítése az ismeretek kronológiai rendszerezésével. Zenehallgatóvá nevelés. |

|  |  |
| --- | --- |
| Ismeretek/fejlesztési követelmények | **Kapcsolódási pontok** |
| Az énekes anyaghoz kapcsolódó szemelvények meghallgatása, zeneirodalmi szemelvények a zeneirodalom széles spektrumából válogatva:a középkor és a reneszánsz zenéje: gregorián és trubadúr ének, madrigál, zsoltár, reneszánsz egyházzenebarokk zene: kantáta és oratórium szvit, concerto, concerto grosso részletek, passióbécsi klasszicizmus: vonósnégyes, versenymű, szimfónia, misetételek, requiema romantika zenéje: romantikus dal, operarészlet, zongoradarabok, programzene, szimfonikus költemény, a 20. század zenéje: csak áttekintés szintjén, kórusművek, daljáték, táncjáték, musical, kamarazene A zeneirodalom gazdagságának, műfaji sokszínűségének megismerése.A meghallgatott szemelvények felismerése. Zenetörténeti korszakok, stílusjegyek, műfajok és formák rendszerezett ismerete.A művek megismerésén, elemzésén keresztül a kultúrabefogadás szándékának erősítése (hangverseny-látogatás motivációs szerepének felhasználásával). | *Magyar nyelv és irodalom:* romantikus és kortárs költészet, szövegelemzés.*Történelem, társadalmi és állampolgári ismeretek:* zeneirodalmi alkotások történelmi kapcsolata.*Vizuális kultúra:* művészettörténeti stíluskorszakok és stílusirányzatok ismerete.*Hittan:* Egyházi ünnepek, a zeneművekhez kapcsolódó bibliai témák, személyek, történetek.Zeneszerzők zenei és szóbeli hitvallása |
| Kulcsfogalmak/fogalmak | Trubadúr ének, madrigál, oratórium, kantáta, passió, zsoltár, concerto grosso, vonósnégyes, versenymű, szimfónia, szimfonikus költemény; requiem, táncjáték, daljáték, kamarazene, musical, zsoltárfeldolgozás |

**Ajánlott zenehallgatási anyag**

A felsorolás ajánlásokat tartalmaz. A zeneművek megadott listája a tanár egyéni választása szerint módosítható. A megadott művek egy része olyan terjedelmű, hogy az ének-zene óra keretei között csak részletek meghallgatására van mód (pl. szimfóniatétel, daljáték, opera). A megfelelő részletek kiválasztásához a fejlesztési céloknál meghatározott tartalmak adnak iránymutatást.

Európán kívüli kultúrák népzenéje

Gregorián énekek, korai többszólamú művek részletei

Goudimel zsoltárfeldolgozás; Zsoltárszövegek zenei megfogalmazása a különböző stíluskorszakokban (Schütz, Schubert, Mendelssohn, Liszt, Kodály, Szokolay)

Johann Sebastian Bach: 3. Brandenburgi verseny, BWV 1048 – 3. tétel

Jean Baptist Lully: Az úrhatnám polgár – balett

Georg Friedrich Händel: Messiás (Messiah), HWV 56: For unto us a child is born, Halleluja

Joseph Haydn: Évszakok (Die Jahreszeiten), Hob. XXI:3 – Szüreti kórus

Mozart: Requiem - részletek

Ludwig van Beethoven: V. „Sors” szimfónia, Op. 67.

Franz Schubert: Die Schöne Müllerin – dalciklus

Frederic Chopin: H-dúr nocturne, op. 32. No. 1

Verdi: Operarészletek

Verdi: Requiem – Dies irae

Erkel Ferenc: Hunyadi László - részletek

Liszt Ferenc: Les Preludes

Maurice Ravel: Bolero

Erik Satie: Gymnopedie No. 1.

Bartók Béla: Concerto, BB 123 IV. tétel – Megszakított közjáték

Kodály Zoltán: Székelyfonó – Görög Ilona balladája

Igor Sztravinszkij: A katona története (Histoire du soldat) – elbeszélésre, játékra és táncra

John Cage: 4’33”

Ligeti György: Atmosphères, Lux aeterna

Krzysztof Penderecki: Hirosima emlékezete (Threnody for the Victims of Hiroshima)

Benjamin Britten: Variációk és fúga egy Purcell-témára (The Young Person’s Guide to the Orchestra: Variations and Fugue on a Theme of Henry Purcell), op. 34

Keith Emerson–Greg Lake–Carl Palmer: Egy kiállítás képei (Pictures at an Exhibition)

Andrew Lloyd Webber valamely művének részlete

Presser Gábor, Kocsák Tibor, a Szörényi‑Bródy szerzőpáros és más magyar szerzők egy-egy zenés színpadi művének részlete**.**

**8. évfolyam**

**Óraszám:** **36/év**

 **1/hét**

**Ajánlás az éves óraszám felosztására**

|  |  |  |
| --- | --- | --- |
| **Témakör sorszáma** | **Témakör** | **Óraszám** |
| **1.** | **Zenei reprodukció I.****Éneklés** | **15 óra** |
| **2.** | **Zenei reprodukció II.****Generatív (önállóan és/vagy csoportosan alkotó), kreatív zenei tevékenység**  | **4 óra** |
| **3.** | **Zenei reprodukció III.** **Felismerő kottaolvasás, zeneelméleti alapismeretek** | **3 óra** |
| **4.** | **Zenei befogadás I.****Befogadói kompetenciák fejlesztése** | **4 óra** |
| **5.** | **Zenei befogadás II.****Zenehallgatás**  | **10 óra** |

|  |  |  |
| --- | --- | --- |
| **Tematikai egység/****Fejlesztési cél** | **Zenei reprodukció – Éneklés** | **Órakeret****15 óra** |
| **Előzetes tudás** | Biztos éneklési készség, kifejező és stílusos előadás csoportosan. |
| **A tematikai egység nevelési-fejlesztési céljai** | További népénekek, vallásos tartalmú dalok, műzenei szemelvények énekléseA dalkincs ismétlése és folyamatos bővítése: többféle zenetörténeti stílusból válogatott szemelvény, magyar népdalok, más népek dalai, kiegészítve a magyar populáris zene műfajaiból válogatott néhány példával. Az énekhang további képzése, figyelve a tanulók egyéni vokális fejlődésére (mutálás). |

|  |  |
| --- | --- |
| Ismeretek/fejlesztési követelmények | **Kapcsolódási pontok** |
| Magyar népzene az életkornak megfelelő csoportokból válogatva (pl. szerelmi dal, búcsúzó dal, keserves).Más népek dalai (pl. orosz, cseh, szlovák, lengyel, román népdalok, más földrészek népzenéje, afroamerikai zene).Zongorakíséretes dalok, népdalok 20. századi vagy mai feldolgozásai.Egyházi népénekek, vallásos témájú dalok, himnuszok, zsoltárokTöbbszólamúság: kánonok, reneszánsz társasdalok rövid részletei, spirituálé, Példák a populáris zenéből.A zenehallgatási anyaghoz kapcsolódó énekes anyag: dal- és témarészletek a barokk és a romantika korából.A fenti zenei példák éneklése közben az életkori sajátosságoknak megfelelő tiszta intonáció és helyes hangképzés (szükség esetén egyénre szabott kezdőhangról), továbbá stílusos, kifejező éneklésre törekvés. | *Magyar nyelv és irodalom:* verbális kifejezőkészség fejlesztése, versmegzenésítések irodalmi alapja.*Idegen nyelvek:* más népek dalai eredeti nyelven.*Liturgia:* aktív részvétel a szentmisén és paraliturgikus alkalmakon *Hittan:* egyházi ünnepek, szakrális népszokások |

|  |  |
| --- | --- |
| Kulcsfogalmak/fogalmak | Társasdal, verbunkos dal, keserves, romantikus dal, táncnóta,  |

|  |  |  |
| --- | --- | --- |
| **Tematikai egység/****Fejlesztési cél** | **Zenei reprodukció – Generatív (önállóan és/vagy csoportosan alkotó), kreatív zenei tevékenység** | **Órakeret****4 óra** |
| **Előzetes tudás** | Ritmus- és dallamvariálási készség, fejlődő formaérzék,. |
| **A tematikai egység nevelési-fejlesztési céljai** | A kialakított készségek továbbfejlesztése. Generatív képességfejlesztés komponálással, rögtönzött folytatással.  |

|  |  |
| --- | --- |
| Ismeretek/fejlesztési követelmények | **Kapcsolódási pontok** |
| Különböző metrikájú, egyszerű ritmusgyakorlatok alkotása és reprodukálása.Ritmus, metrum:különböző táncok metrikai és ritmikai jellemzőinek megfigyelése, reprodukciója ritmusimprovizáció, szinkópálás.Dallam:hétfokú hangsorok blues skála megismertetése.Komponálás és rögtönzés összekapcsolása:egyszerű dallam alkotása megadott paraméterekkel (hangkészlet, metrum, ritmikai elemek, szekvencia), rögtönzött folytatás (pl. kérdés és felelet rögtönzés). | *Matematika:* absztrakt gondolkodás fejlesztése.*Vizuális kultúra:* önkifejezés, érzelmek kifejezése többféle eszközzel. |

|  |  |
| --- | --- |
| Kulcsfogalmak/fogalmak | Ritmusvariációk, augmentáció, diminúció.  |

|  |  |  |
| --- | --- | --- |
| **Tematikai egység/****Fejlesztési cél** | **Zenei reprodukció – Felismerő kottaolvasás, zeneelméleti alapismeretek** | **Órakeret****3 óra** |
| **Előzetes tudás** | Ritmikai, metrikai és dallami alapkészségek: a tanult ritmikai és dallami elemek felismerése kottaképről és azok alkalmazásának és újraalkotásának képessége a különböző generatív tevékenységek során. Könnyű olvasógyakorlatok énekes reprodukciójának képessége. |
| **A tematikai egység nevelési-fejlesztési céljai** | További ritmikai, metrikai és dallami elemek elsajátításával a zenei reprodukció fejlesztése. Előkészítést követően rövid, az énekelt zenei anyagnál könnyebb olvasógyakorlatok reprodukciójával a belső hallás fejlesztése. Felismerő kottaolvasási képesség fejlesztése egy-egy meghallgatott zenemű kottaképének követése alapján.  |
| Ismeretek/fejlesztési követelmények | **Kapcsolódási pontok** |
| Zeneelméleti ismeretek bővítése az előkészítés – tudatosítás – gyakorlás/alkalmazás hármas egységében:a változó ütemmutató felismerése,fejlődés a felismerő kottaolvasás terjedelmében és sebességében.Ritmikai elemek, metrum:új ütemfajták: változó, és aszimmetrikus ütemekDallami és harmóniaelemek:harmóniai változások megfigyelése.Hangközök:kis és nagy szeptim (megismerés szintjén). | *Matematika:* törtek. |

|  |  |
| --- | --- |
| Kulcsfogalmak/fogalmak | Kis és nagy szeptim. |

|  |  |  |
| --- | --- | --- |
| **Tematikai egység/****Fejlesztési cél** | **Zenei befogadás – Befogadói kompetenciák fejlesztése** | **Órakeret****4 óra** |
| **Előzetes tudás** | A megszerzett éneklési és generatív készségek szintjével, valamint az átélt zenei élmények mennyiségével arányos befogadói kompetencia. |
| **A tematikai egység nevelési-fejlesztési céljai** | Összetettebb, hosszabb, fokozott koncentrációt igénylő zenei anyag befogadásához szükséges kompetenciák fejlesztése. |
| **Ismeretek/fejlesztési követelmények** | **Kapcsolódási pontok** |
| *A zenehallgatási anyaghoz kapcsolódó zenei tapasztalatok*Szerkesztési és formai ismeretek: homofon és polifon szerkesztésmód, egytémájúság és egy-egy zenei ötlet kibontása a barokk zenében, klasszikus szonáta forma megfigyelése.Nemzeti jelleg a romantika zenéjében, a kelet-európai népek népzenéje.A népdalfeldolgozás módjai Bartók és Kodály művészetében.Műzene és népzene megkülönböztetése hangszerek megfigyelésével. Impresszionizmus a festészetben és a zenében.A populáris dalok zenei jellemzőinek megfigyelése a következő szempontok alapján: forma, szöveg, szövegábrázolás, dallami jellemzők, alapritmus és más érdekes ritmikai elemek, hangszerelés, improvizáció, dallami díszítés, különleges előadói megoldások.A zeneirodalmi példák befogadását segítő kiegészítő ismeretek:Alapvető ismeretek, a mű keletkezésének körülményeiről, zeneművek történeti koráról, a zeneszerzők életéről, a művek műfajáról és formájáról.Ismerkedés a partitúrával (a zenehallgatást segítő egyszerűsített kottakép). Más műveltségi területekhez tartozó kapcsolódások felfedeztetése, bemutatása, az önálló ismeretszerző tevékenységre való ösztönzés, önálló gyűjtések, kutatások (zenei példa és ismeretanyag).Összefüggések bemutatása a zenei stíluskorszakok és történelmi események között, önálló gyűjtőmunka segítségével. | *Magyar nyelv és irodalom:* középkori világi költészet, nemzeti romantika, romantikus vers, szövegelemzés.*Történelem, társadalmi és állampolgári ismeretek:* zeneirodalmi alkotások történelmi kapcsolata.*Idegen nyelvek:* énekes művek eredeti nyelven.*Erkölcstan:* műalkotások erkölcsi üzenete.*Hittan:* Egyházi ünnepek, a zeneművekhez kapcsolódó bibliai témák, személyek, történetek.*Vizuális kultúra:* művészettörténeti stíluskorszakok és stílusirányzatok. |
| Kulcsfogalmak/**fogalmak** | Homofónia, polifónia, zenei impresszionizmus, műzene, népzenei feldolgozás, klasszikus zene, populáris zene, improvizáció, jazz |

|  |  |  |
| --- | --- | --- |
| **Tematikai egység/****Fejlesztési cél** | **Zenei befogadás – Zenehallgatás** | **Órakeret****10 óra** |
| **Előzetes tudás** | A zenemű gondolati tartalmát közvetítő kifejezőeszközök átélésének és értelmezésének képessége.A korábban tanult jellegzetes zeneművek részleteinek felismerése. |
| **A tematikai egység nevelési-fejlesztési céljai** | A befogadói kompetencia erősítése az ismeretek kronológiai rendszerezésével. Zenehallgatóvá nevelés. |
| Ismeretek/fejlesztési követelmények | **Kapcsolódási pontok** |
| Az énekes anyaghoz kapcsolódó szemelvények meghallgatása, zeneirodalmi szemelvények a zeneirodalom széles spektrumából válogatva:a középkor és a reneszánsz zenéje: gregorián és trubadúr ének, madrigál, reneszánsz egyházzene, himnuszbarokk zene: kantáta és oratórium szvit, concerto, concerto grosso részletek, passió, Stabat materbécsi klasszicizmus: vonósnégyes, versenymű, szimfónia, misetételek, requiem,a romantika zenéje: romantikus dal, operarészlet, zongoradarabok, programzene, szimfonikus költemény, a 20. század zenéje: csak áttekintés szintjén, kórusművek, daljáték, táncjáték, musical, kamarazene, jazz és a rock születése, kortárs zenei művek megismerése. A zeneirodalom gazdagságának, műfaji sokszínűségének megismerése.Alapvető hitigazságaink zenei kifejezése az egyes stíluskorszakokban(szentmise állandó tételei, Mária-tisztelet, Isten irgalmassága, Jézus szenvedése, a teremtés, a megváltás tényei stb.)A meghallgatott szemelvények felismerése. Zenetörténeti korszakok, stílusjegyek, műfajok és formák rendszerezett ismerete.A művek megismerésén, elemzésén keresztül a kultúrabefogadás szándékának erősítése (hangverseny-látogatás motivációs szerepének felhasználásával). | *Magyar nyelv és irodalom:* romantikus és kortárs költészet, szövegelemzés.*Történelem, társadalmi és állampolgári ismeretek:* zeneirodalmi alkotások történelmi kapcsolata.*Vizuális kultúra:* művészettörténeti stíluskorszakok és stílusirányzatok ismerete.Hittan: alapvető hitigazságok  |
| Kulcsfogalmak/fogalmak |  Jazz, rock, himnusz. |

|  |  |
| --- | --- |
| **A fejlesztés várt eredményei a két évfolyamos ciklus végén** | Az énekes anyagból 15 dalt és zenei szemelvényt emlékezetből énekelnek kifejezően csoportban.A generatív készségfejlesztés eredményeként továbbfejlődött a ritmusérzékük, dallami készségeik, többszólamú és harmonikus hallásuk, formaérzékük.Az új zenei elemeket felismerik kottaképről. Előkészítést követően a megismert zenei anyagnál könnyebb gyakorló feladatokat szolmizálva olvassák. Képesek egy-egy zenemű adekvát befogadására annak adott funkciójához, stílusához, műfajához mérten.A zenehallgatásra ajánlott, stílusból, zenei korszakból kiválasztott zeneműveket (min. 20 alkotás) megismerték, a hallott műveket jellemző részleteik alapján felismerik. |

**Ajánlott zenehallgatási anyag**

A felsorolás ajánlásokat tartalmaz. A zeneművek megadott listája a tanár egyéni választása szerint módosítható. A megadott művek egy része olyan terjedelmű, hogy az ének-zene óra keretei között csak részletek meghallgatására van mód (pl. szimfóniatétel, daljáték, opera). A megfelelő részletek kiválasztásához a fejlesztési céloknál meghatározott tartalmak adnak iránymutatást.

Európán kívüli kultúrák népzenéje

Gregorián énekek, korai többszólamú művek részletei

Goudimel zsoltárfeldolgozás; Zsoltárszövegek zenei megfogalmazása a különböző stíluskorszakokban (Schütz, Schubert, Mendelssohn, Liszt, Kodály, Szokolay)

Johann Sebastian Bach: 3. Brandenburgi verseny, BWV 1048 – 3. tétel

Jean Baptist Lully: Az úrhatnám polgár – balett

Georg Friedrich Händel: Messiás (Messiah), HWV 56: For unto us a child is born, Halleluja

Joseph Haydn: Évszakok (Die Jahreszeiten), Hob. XXI:3 – Szüreti kórus

Joseph Haydn: Teremtés (Die Schöpfung) - részletek

Mozart: Requiem - részletek

Ludwig van Beethoven: V. „Sors” szimfónia, Op. 67.

Franz Schubert: Die Schöne Müllerin – dalciklus

Frederic Chopin: H-dúr nocturne, op. 32. No. 1

Verdi: Operarészletek

Verdi: Requiem – Dies irae

Erkel Ferenc: Hunyadi László - részletek

Liszt Ferenc: Les Preludes

Maurice Ravel: Bolero

Erik Satie: Gymnopedie No. 1.

Bartók Béla: Concerto, BB 123 IV. tétel – Megszakított közjáték

Kodály Zoltán: Székelyfonó – Görög Ilona balladája

Igor Sztravinszkij: A katona története (Histoire du soldat) – elbeszélésre, játékra és táncra

John Cage: 4’33”

Ligeti György: Atmosphères, Lux aeterna

Krzysztof Penderecki: Hirosima emlékezete (Threnody for the Victims of Hiroshima)

Benjamin Britten: Variációk és fúga egy Purcell-témára (The Young Person’s Guide to the Orchestra: Variations and Fugue on a Theme of Henry Purcell), op. 34

Keith Emerson–Greg Lake–Carl Palmer: Egy kiállítás képei (Pictures at an Exhibition)

Andrew Lloyd Webber valamely művének részlete

Presser Gábor, Kocsák Tibor, a Szörényi‑Bródy szerzőpáros és más magyar szerzők egy-egy zenés színpadi művének részlete**.**